Guvernul pune paie pe foc prin schimbarea programului de vot în străinătate. Analist: „O furtună într-un pahar cu apă, nu influențează exercitarea dreptului la vot”
Guvernul a decis calendarul alegerilor prezidențiale, dar a schimbat și regulile de vot pentru românii din străinătate. Urnele se vor închide duminică seară la ora 21 a României oriunde în lume. Analistul politic Ion M. Ioniță a explicat pentru Ziare.com că măsura poate genera discuții, dar că nu poate fi calificată ca o acțiune de descurajare a votului.